***Δραστηριότητα***

***Παρατηρώ την εικόνα, διαβάζω το κείμενο και εκφράζω τη γνώμη μου.***

**Οι πύργοι της Μάνης**

Η Μάνη ιστορικά αποτελεί μια ***απομονωμένη*** και ***άγονη*** περιοχ***ή*** στη ***νότια*** πλευρ***ά*** της Πελοποννήσου. Οι κάτοικοί της, οι Μανιάτες, μπόρεσαν να κρατήσουν την ελευθερία και την αυτονομία τους. Σημαντικό ρόλο σε αυτό έπαιξαν οι ***περίφημοι*** πύργ***οι*** που ο επισκέπτης συναντάει σε πολλά σημεία του τόπου. Κάθε πύργος αποτελεί μία ***ιδιαίτερη*** κατασκευ***ή*** με τα δικά της χαρακτηριστικά που την κάνουν ***μοναδική***. Κάθε πύργος διαθέτει μια ***στενή*** και ***χαμηλή*** είσοδ***ο***, η οποία επειδή υπήρχε έλλειψη ξύλου σφραγιζόταν συνήθως από μια ***βαριά*** πέτρ***α***. Η ***κύρια*** κατοικί***α*** είναι ***πέτρινη***, και ***πολυώροφη.*** Το ύψος της, που φτάνει συχνά τα είκοσι μέτρα, τόνιζε το γόητρο και την αξία της οικογένειας που διέμενε εκεί. Όσο ***ισχυρή*** και ***σπουδαία*** ήταν η οικογένεια τόσο ***ψηλός*** ήταν και ο πύργ***ος*** της. Γι’ αυτό, πολλές φορές, ***ισχυρές*** οικογένει***ες*** δεν επέτρεπαν σε άλλες, λιγότερο ***σημαντικές,*** την ανέγερση ***ψηλού*** πύργ***ου*** και άλλοτε επέβαλλαν το χαμήλωμα ή την κατεδάφισή του. Γύρω από τον Πύργο υπήρχε μια ***μικρή*** αυλ***ή*** που περιβαλλόταν από ***ψηλή,*** ***πέτρινη*** μάντρ***α***. Σήμερα, οι πύργοι της Μάνης αποτελούν αξιοθέατο για τους τουρίστες. Μάλιστα αρκετοί από αυτούς έχουν επισκευαστεί και λειτουργούν ως μουσεία.

**Συμφωνώ Διαφωνώ Δεν ξέρω**

***Τώρα απαντάω στις ερωτήσεις και περιγράφω τον πύργο.***

Πώς είναι η κύρια κατοικία του πύργου;

Πώς είναι η είσοδος του πύργου;

Πώς είναι φτιαγμένη η αυλή;

Πώς θα περιγράψουμε τη μάντρα;

